महाराष्ट्र के रायगढ़ में लैंडस्लाइड में 48 घर बहे: 16 की मौत; 120 लोग मलबे में दबे
मIndia Weather (Monsoon) Live Updates 2023 - IMD State-Wise Rainfall And Flood Situation Latest News, Photos And Videos On Dainik Bhaskar. भारी बारिश के चलते महाराष्ट्र के रायगढ़ में बुधवार रात चट्टान खिसकने से करीब 48 घर तबाह हो गए। हादसे में पांच लोगों की मौत हुई है, जबकि 75 लोगों का रेस्क्यू किया गया
भारी बारिश के चलते महाराष्ट्र के रायगढ़ के इर्शालवाड़ी गांव में बुधवार रात चट्टान खिसकने से 48 घर तबाह हो गए। हादसे में गुरुवार शाम तक 16 लोगों की मौत हुई, जबकि 93 लोगों का रेस्क्यू किया गया। 120 से ज्यादा लोग अभी भी मलबे में दबे हैं।
इलाके में बारिश होने के कारण रेस्क्यू ऑपरेशन को रोक दिया गया। कल सुबह 6.30 बजे से रेस्क्यू ऑपरेशन दोबारा शुरू कर दिया जाएगा। शाम को महाराष्ट्र के कैबिनेट मंत्री गिरीश महाजन ने NDRF और स्थानीय लोगों के साथ मृतकों की बॉडी का अंतिम संस्कार किया।
इससे पहले, महाराष्ट्र के मुख्यमंत्री एकनाथ शिंदे हादसे की जगह पर पहुंचे थे। उन्होंने हालात का जायजा लिया था। उन्होंने कहा कि प्रशासन ने अब तक 103 लोगों की पहचान की है, जो मलबे में दबे हुए हैं। इस जगह पर आना बेहद कठिन है और लगातार बारिश भी हो रही है।
इसके बावजूद राहत कार्य को जल्द से जल्द पूरा करने की कोशिश की जा रही है।
इधर, उप मुख्यमंत्री अजित पवार ने कहा कि मृतकों के परिवार को महाराष्ट्र सरकार की तरफ से 5 लाख की आर्थिक मदद दी जाएगी। साथ ही घायलों के इलाज का खर्च भी सरकार उठाएगी।
राज्य के 4 जिलों में इन दिनों बाढ़ जैसे हालात हैं। रायगढ़ जिले में 6 में से 3 नदियां खतरे के निशान से ऊपर बह रही हैं। इनमें अंबा, सावित्री और पातालगंगा शामिल हैं।
अधिकारियों ने बताया कि कुंडलिका, गढ़ी और उल्हास नदी का जलस्तर खतरे के निशान के करीब पहुंच गया है। बाढ़ जैसे हालात के बीच राज्य में NDRF की 12 टीमें तैनात की गई हैं।
मौसम विभाग ने देश के 20 राज्यों में आज भारी बारिश का अलर्ट जारी किया है। वहीं, 4 राज्यों में मध्यम बारिश होने की संभावना जताई है।
महाराष्ट्र के रायगढ़ में लैंडस्लाइड की तस्वीरें...
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: पंजाब, हिमाचल प्रदेश, उत्तराखंड, हरियाणा, दिल्ली, पूर्वी राजस्थान, पश्चिमी राजस्थान, पश्चिमी मध्यप्रदेश, पूर्वी मध्यप्रदेश, गुजरात, महाराष्ट्र, छत्तीसगढ़, तेलंगाना, ओडिशा, तमिलनाडु, आंध्र प्रदेश, पांडुचेरी, गोवा, कर्नाटक, केरल, जम्मू-कश्मीर, लद्दाख।
इन राज्यों में हल्की बारिश होगी:  अरुणाचल प्रदेश, असम, मेघालय, झारखंड बिजली चमकने के साथ हल्की बारिश हो सकती है।
मौसम से जुड़े अपडेट्स...
अलग-अलग राज्यों से मानसून की तस्वीरें...
बाकी राज्यों का मौसम का हाल जान लीजिए...
हिमाचल: 4 दिन खराब रहेगा मौसम, एडवाइजरी जारी; 24 घंटे में 2 की मौत
हिमाचल प्रदेश में अगले 5-6 दिन तक बारिश होती रहेगी। 4 दिन मौसम काफी खराब रहेगा। मौसम विज्ञान केंद्र शिमला के मुताबिक, इस दौरान कुछ क्षेत्रों भारी बारिश या बादल फटने जैसी घटनाएं हो सकती हैं। वहीं राज्य सरकार ने इसे देखते हुए जनता को उफनते हुए नदी-नालों, लैंडस्लाइड क्षेत्रों में नहीं जाने की सलाह दी है। पूरी खबर यहां पढ़ें...
मध्यप्रदेश: भोपाल-इंदौर समेत 15 जिलों में तेज बारिश का अलर्ट
मध्यप्रदेश के कई जिलों में तेज बारिश के कारण बाढ़ जैसे हालात बन रहे हैं। मौसम वैज्ञानिकों के मुताबिक, 4 सिस्टम एक्टिव होने से पूरा प्रदेश तरबतर होगा। उज्जैन-रतलाम समेत 8 जिलों में अति भारी बारिश हो सकती है। वहीं, भोपाल, इंदौर समेत प्रदेश के 15 जिलों में भारी बारिश का अलर्ट है। पूरी खबर यहां पढ़ें...
छत्तीसगढ़: बारिश का रेड, ऑरेंज और यलो अलर्ट
मौसम विभाग ने प्रदेश के कई जिलों में भारी बारिश का अलर्ट जारी किया है। दंतेवाड़ा और बीजापुर जिले में भारी बारिश हो सकती है। मौसम विभाग ने दंतेवाड़ा और बीजापुर जिले लिए रेड अलर्ट और बस्तर, सुकमा के लिए ऑरेंज अलर्ट जारी किया है। पूरी खबर यहां पढ़ें...
पंजाब: आज बारिश का यलो अलर्ट, 3 जिलों के लिए चेतावनी
जम्मू-कश्मीर के उझ डैम से रावी नदी में छोड़ा गया 2.50 लाख क्यूसेक पानी आज पंजाब के माझा में तबाही लेकर आएगा। पठानकोट, गुरदासपुर और अमृतसर के अलावा पाकिस्तान के पंजाब में इसका असर होगा, जिसके बाद माझा के 3 जिलों में जिला प्रशासन ने अलर्ट जारी कर दिया है। निचले इलाकों से लोगों को सुरक्षित जगह पर जाने के लिए भी कह दिया गया है।
हरियाणा: आज भारी बारिश का यलो अलर्ट, 4 जिलों के लिए चेतावनी
हरियाणा में भारी बारिश होने को लेकर फिर मौसम विभाग ने यलो अलर्ट जारी कर दिया है। 4 जिलों पंचकूला, अंबाला, कुरुक्षेत्र और यमुनानगर में भारी बारिश होने की चेतावनी दी गई है। बाढ़ ग्रस्त इलाकों में अब कोई बीमारी या महामारी फैलने का खतरा बढ़ गया है। राज्य के 12 जिलों में 20 हजार से ज्यादा लोग बीमार हैं। 4 हजार लोग बुखार से पीड़ित हैं। पूरी खबर यहां पढ़ें...